ফের বাতিল হতে চলেছে একগুচ্ছ ট্রেন! কোন কোন রুটে?

ওয়েব ডেস্ক: প্রতিদিনই কোন না কোন রুটে বাতিল হচ্ছে ট্রেন। নয় রেল লাইন সংস্কারের কাজের জন্য, আবার কখনও সেতু সংস্কার অথবা ইন্টারলকিংয়ের কাজের জন্য বারবার বন্ধ হচ্ছে ট্রেন।

তবে এতদিন শুধু বাতিল হচ্ছিল লোকাল বা প্যাসেঞ্জার ট্রেন। আর এবার সেই তালিকায় নতুন সংযোজন দূরপাল্লার ট্রেন। রেলের তরফ থেকে বিজ্ঞপ্তি জারি করে জানানও হয়েছে সোমবার থেকেই বাতিল হচ্ছে একাধিক দূরপাল্লার ট্রেন।

আরও পড়ুন: সংসদে সেদিন কেন ছিঁড়েছিলেন কাগজ? জানালেন মুখ্যমন্ত্রী

বিজ্ঞপ্তিতে জানানো হয়েছে, রেল লাইনের কাজের জন্য আজ অর্থাৎ মঙ্গলবার থেকে দক্ষিণ পূর্ব শাখার সাঁতরাগাছি, শালিমার রুটে বাতিল হয়েছে বেশ কিছু দূরপাল্লার ট্রেন। রেলের তরফ থেকে আজ বাতিল করা হয়েছে শালিমার- বিশাখাপাত্তানম এক্সপ্রেস।

শুধু আজকের জন্য নয়, পরপর বেশ কয়েকটা দিন বাতিল থাকবে বেশ কিছু ট্রেন। তালিকায় রয়েছে ১৯ তারিখ বিশাখাপত্তনম-শালিমার এক্সপ্রেস, ২১ তারিখ সাঁতরাগাছি-চেন্নাই এক্সপ্রেস, সাঁতরাগাছি-আজমের এক্সপ্রেস এবং ২৩ তারিখ চেন্নাই-সাঁতরাগাছি ও আজমের-সাঁতরাগাছি এক্সপ্রেস। রেলের মত পরিষেবা উন্নতিকরণের জন্য, এবং যাত্রী সুরক্ষার স্বার্থেই আজ থেকে ২৩ তারিখ পর্যন্ত বাতিল করা হয়েছে ৬ টি ট্রেন।

দেখুন অন্য খবর